Արդյո՞ք նա դեպի ձեզ է դառնում, թե շրջվում ձեզանից:
Ոչ ոք չգիտի:
Նա հոլանդացի վարպետ Յոհաննես Վերմեերի
«Մարգարտե ականջօղով աղջիկը» կտավի հերոսուհին է,
մի գեղանկարի, որը համարվում է «Հյուսիսային Մոնա Լիզան»:
Պատկանելով հոլանդական կատարյալ, երբեմն չափազանց էքսպրեսիվ կտավների թվին,
որոնք կոչվում են թրոնիներ,
«Մարգարտե ականջօղով աղջկան»
հատուկ է Վերմեերի գործերի հմայքն ու նրբությունը:
Սակայն այս գործը առանձնանում է խաղաղ պատմվածքային տեսարաններից,
որոնք մենք հեռվից նկատում ենք Վերմեերի գործերում:
Բաց պատուհանի մոտ նամակ կարդացող աղջիկը,
Երաժշտության դասը,
Նկարչի արվեստանոցում:
Այս կտավները մեզ որոշակի հեռավորության վրա մտերմություն են ներշնչում.
քաշված վարագույրը երբեմն շեշտում է բաժանումը:
Տեսնում ենք՝ ինչպես կաթնավաճառուհին հանգիստ կաթ է լցնում ամանի մեջ,
սակայն այն մեզ համար չէ:
Մենք ուղղակի դիտորդներ ենք:
Վերմեերի կտավների գույների մանրակրկիտ ընտրությունը
հավասարակշիռ ներդաշնակություն է առաջացնում:
Շատ գործերում նկատելի վանդակավոր հատակի միջոցով
Վերմեերը ներկայացնում է հեռանկարի իր ընբռնումը:
Սա հատուկ տեխնիկա է, որը, աղավաղման միջոցով,
այն տպավորությունն է ստեղծում, որ առարկան հեռանում է ակնդիրից:
Այլ տարրերը, այդ թվում հայացքի ուղղվածությունը և լույսի աղբյուրները,
տեսարանը ներկայացնում են որոշակի տարածության մեջ և դիրքում:
Բաց պատուհանի մոտ նամակ կարդացող աղջիկը
կանգնած է հենց այնպես, որ պատուհանում ակնդիրը տեսնի նրա արտացոլանքը:
Վերմեերը անգամ թաքցրել է մոլբերտի ոտքը, ներդաշնակությունը պահպանելու համար:
Այս տարրերի բացակայությունով է պայմանավորված «Մարգարտե ականջօղով աղջիկը» կտավը:
Վերմեերի՝ լույսի և ստվերի խաղը
օգտագործում է խավար, հարթ ֆոնը` ավելի ընդգծելու կնոջ եռաչափությունը:
Փոխանակ պատկերելու նրան թատերական էպիկական իրադրության մեջ,
նկարիչը նրան հոգեբանական սուբյեկտ է դարձնում:
Նրա հայացքը և կիսաբաց շուրթերը, կարծես թե քեզ ինչ-որ բան է ուզում ասել,
գերում են մեզ:
Դիմանկարներում հաճախ պատկերվում էին ազնվականները և եկեղեցականները:
Այսպիսով, ինչու՞ է Վերմեերը նկարել անանուն մի աղջկա:
17-րդ դարում, ԴելՖտի քաղաքը, ինչպես նաև ամբողջ Հոլանդիան,
երես էր թեքել իշխող ազնվկանությունից և հոգևոր դասից:
Ութ տասնամյակ իսպանական կառավարության դեմ տևած ապստամբությունից հետո,
Հոլանդացիները հակվեցին ժողովրդավարությանը և քաղաքական հանրապետության գաղափարին:
Դելֆտի նման քաղաքները չէին կառավարվում թագավորների կամ եպիսկոպոսների կողմից,
այսպիսով, Վերմեերի նման շատ նկարիչներ զրկվեցին հովանավորներից:
Բարեբախտաբար, ձեռնարկատիրական նորարարությունները,
որոնք առաջարկվել էին Արևելյան Հնդկաստանի հոլանդական ընկերության կողմից,
փոփոխեցին Հոլանդիայի տնտեսական դաշտը:
Վաճառակությունը ստանձնեց արվեստագետների հովանավորությունը:
Ցանկանալով պատկերված լինել իրենց հովանավորած կտավներում՝
վաճառականները նախապատվություն էին տալիս միջին դասակարգին,
որոնք պատկերվում էին իրենց տներում՝
շրջապատված ծանոթ առարկաներով:
Օրինակ, Վերմեերի կտավներում ներկայացված քարտեզները
հոլանդական ոսկե դարաշրջանում վաճառականները
համարում էին նորաձև և աշխարհիկ:
«Մարգարտե ականջօղով աղջկա» արևելյան գլխաշորը
նույնպես ընդգծում է նյութապաշտական աոևտրական խավը,
իսկ մարգարիտը՝ հարստության նշանը, իրականում չափազանցություն է:
Վերմեերը չէր կարող իրեն թույլ տալ այդ չափի մարգարիտ:
Այն երևի ապակե կամ անագե զարդ էր՝ մարգարիտը փոխարինելու համար:
Դիմանկարը ինքնին հարստության պատրանք է:
Հեռվից, մարգարիտը երևում է շրջանաձև ու ծանր,
իսկ մանրակրկիտ դիտելիս երևում է, որ այն յուղաներկի անձև բիծ է:
Ուշադիր դիտելիս, մենք նկատում ենք Վերմեերի ցնորք պատկերելու մեծ վարպետությունը:
Գուցե մենք երբևէ չբացահայտենք «Մարգարտե ականջօղով աղջկա» էությունը,
նրա դիմանկարը մեր վրա անմոռանալի ազդեցություն է ունենում:
Այն գտնվում է իր մշտական տեղում՝ Հաագայի Մաուրիցհեյս թանգարանում,
սակայն, նրա ներկայությունը միաժամանակ ազդեցիկ է և նուրբ:
Անհայտ կերպով, նա մարմնավորում է նոր տնտեսական,
քաղաքական, սիրային հեռանկարների ծագումը: